Градња цркве започета је 1888. године, а није познато ко је осветио темеље. Сазидана је од камена, покривена је бакром и има звоник са једним звоном. Када је градња завршена 1896. године, митрополит зворнички Николај Мандић осветио је храм. Ова црква је раније била парохијска, али је због последњег Одбрамбено-отаџбинског рата 1992—1995. године и велике миграције становништва сада филијална.